Pawel Bartoszek er forseti borgarstjórnar og borgarfulltrúi Viðreisnar sem gekk inn í meirihluta Samfylkingar , Vinstri grænna og Pírata eftir síðustu kosningar . Hver af þeim 20 borgarstjórnarfundum sem haldnir voru á einu ári í Reykjavík kostaði 850 þúsund krónur að meðaltali eða í heildina 17 milljónir króna að því er RÚV greinir frá . Þar af er borðað fyrir 295 þúsund krónur á hvern fund að meðaltali en með drykkjarföngum er kostnaðurinn kominn í 360 þúsund krónur . Í mat eru auk þeirra 23 borgarfulltrúa þrír húsverðir , varaborgarfulltrúar og embættismenn , í heildina um 40 manns að því er fram kemur í athugasemd aðstoðarmanns borgarstjóra . Tölurnar komu fram í svari fjármála - og áhættustýringasviðs við fyrirspurn Pawels Bartoszek forseta borgarstjórnar . Viðbrögð borgarfulltrúa minnihlutans létu ekki á sér standa , Vigdís Hauksdóttir borgarfulltrúi Miðflokksins segir þetta „ hrikalegar tölur , “ og segir lausnina einfalda , að byrja fundina fyrr . Kolbrún Baldursdóttir borgarfulltrúi Flokks fólksins gerði athugasemdir við mikinn kostnað við útsendingar frá fundunum sem væru jafnframt lélegar og vildi samanburð við útsendingar frá Alþingi . Hann segir að hægt væri að ná niður kostnaði , til dæmis vegna kvöldmatar , með því að loka fundum fyrir klukkan 6 að kvöldi . „ Almennt séð væri æskilegt fyrir alla ef borgarfulltrúar gætu borðað heima með sínum nánustu og við þyrftum heldur ekki að borga fyrir yfirvinnu húsvarðar og annarra starfsmanna . “